VLÁDA SLOVENSKEJ REPUBLIKY



NÁVRH
UZNESENIE VLÁDY SLOVENSKEJ REPUBLIKY
č. ...
z ...

k návrh zákazu dovozu vybraných poľnohospodárskych produktov a potravín z Ukrajiny alebo z pôvodom z Ukrajiny na územie Slovenskej republiky a zavedeniu osobitného režimu tranzitu zásielok poľnohospodárskych produktov a potravín z Ukrajiny alebo pôvodom z Ukrajiny cez územie Slovenskej republiky 

Číslo materiálu: 	
Predkladateľ: 	minister pôdohospodárstva a rozvoja vidieka 

Vláda

A. schvaľuje

A. 1.	návrh zákazu dovozu vybraných poľnohospodárskych produktov a potravín z Ukrajiny alebo z pôvodom z Ukrajiny na územie Slovenskej republiky a zavedeniu osobitného režimu tranzitu zásielok poľnohospodárskych produktov a potravín z Ukrajiny alebo pôvodom z Ukrajiny cez územie Slovenskej republiky,

B. ukladá

ministrovi hospodárstva

B. 1.	zabezpečiť na základe čl. 34 v spojení s čl. 36 Zmluvy o fungovaní Európskej únie, čl. 24 ods. 2 písm. a) nariadenia Európskeho parlamentu a Rady (EÚ) 2015/478 z  11. marca 2015 o spoločných pravidlách na dovozy (Ú. v. EÚ L 83, 27.3.2015), § 6 ods. 1 písm. g) zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a podľa § 56 ods. 1 písm. a) zákona č. 42/1980 Zb. o hospodárskych stykoch so zahraničím v znení neskorších predpisov vydanie zákazu
a) vstupu vybraných poľnohospodárskych produktov a potravín z Ukrajiny alebo z pôvodom z Ukrajiny na územie Slovenskej republiky okrem colného režimu tranzit, 
b) prepustenie vybraných poľnohospodárskych produktov a potravín z Ukrajiny alebo z pôvodom z Ukrajiny na územie Slovenskej republiky Ukrajiny do colných režimov prepustenie do voľného obehu, konečné použitie, aktívny zušľachťovací styk a colné uskladňovanie,

termín: 19. apríl 2023

ministrovi pôdohospodárstva

B. 2.	oznámiť ministrovi hospodárstva zoznam vybraných poľnohospodárskych produktov a potravín z Ukrajiny alebo pôvodom z Ukrajiny, na ktoré sa vzťahuje zákaz podľa bodu B. 1.,

termín: 19. apríl 2023

B. 3.	oznámiť ministrovi hospodárstva bezodkladne aktualizáciu zoznamu vybraných poľnohospodárskych produktov a potravín z Ukrajiny alebo pôvodom z Ukrajiny, na ktoré sa vzťahuje zákaz podľa bodu B. 1., a bezodkladne o tom informovať vládu Slovenskej republiky,

termín: počas platnosti zákazu podľa bodu B. 1.

ministrovi financií

B. 4.	zabezpečovať realizáciu zákazu podľa bodu B. 1. colnými orgánmi,

termín: počas platnosti zákazu podľa bodu B. 1.

[bookmark: _GoBack]B. 5.	zabezpečiť umiestňovanie colnej uzávery na zásielky všetkých poľnohospodárskych produktov a potravín z Ukrajiny alebo pôvodom z Ukrajiny pri vstupe na územie Slovenskej republiky, ktoré sú prepustené do colného režimu tranzit cez územie Slovenskej republiky,

termín: 19. apríl 2023

ministrovi vnútra

B. 6.	zabezpečiť súčinnosť pri vykonávaní kontrol na základe požiadaviek Štátnej veterinárnej a potravinovej správy Slovenskej republiky,

termín: počas platnosti zákazu podľa bodu B. 1.

Vykonajú:  minister hospodárstva
minister pôdohospodárstva
minister financií
minister vnútra

